**CRNA GORA**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. 06-11-474-5/19**

**Podgorica, 22.02.2019.**

Na osnovu članova 18 i 116 Zakona o upravnom postupku ("Sl. list CG", br. 056/14, 020/15, 040/16, 037/17), članova 50 stav 1 tačka 4 i 28 Zakona o zaštiti podataka o ličnosti („Sl.list CG”, br. 79/08, 70/09, 44/12 i 22/17), člana 27 stav 2 Zakona o komunalnoj policiji („Sl.list CG”, br. 57/14) i Zahtjeva br.06-11-474-1/18 od 21.01.2019.godine Službe Komunalne policije Opštine Plav za dobijanje prethodne saglasnosti za uvođenje sistema video nadzora u cilju sprječavanja odlaganja smeća van mjesta propisanih za to i identifikacije počinilaca prekršaja, Savjet Agencije za zaštitu ličnih podataka i slobodan pristup informacijama je na sjednici održanoj 13.02.2019.godine donio

**R J E Š E NJ E**

Odbija se Zahtjev br.06-11-474-1/19 od 21.01.2019.godine Službe Komunalne policije Opštine Plav kojim se traži dobijanje prethodne saglasnosti za uvođenje sistema video nadzora komunalne infrastrukture sa ukupno 27 kamera u cilju sprječavanja odlaganja smeća van mjesta propisanih za to i identifikacije počinilaca prekršaja, kao neosnovan.

**O b r a z l o ž e nj e**

Služba Komunalne policije Opštine Plav obratila se ovoj Agenciji dana 21.01.2019.godine Zahtjevom br.06-11-474-1/19 i dopunom Zahtjeva br.06-11-474-4/19 od 04.02.2019.godine kojim traži dobijanje prethodne saglasnosti za uvođenje sistema video nadzora komunalne infrastrukture u cilju sprječavanja odlaganja otpada na lokacijama koje nijesu za to predviđene i identifikacije počinioca prekršaja.

U Zahtjevu se navodi: da se Služba Komunalne policije Opštine Plav suočava sa gorećim problemom odlaganja smeća van mjesta propisanih za to, i da veliki broj građana krši zakonom propisane zabrane koje imaju za cilj očuvanje životne sredine kroz sprječavanje nezakonitog bacanja smeća na javnim površinama; da smatraju da samo kroz ovaj vid nadzora može doći do identifikacije, procesuiranja i sankcionisanja počinilaca prekršaja te s tim u vezi traže saglasnost ovog organa za uvođenje sistema video nadzora na lokacijama: put Plav-Babino Polje (lokacija Gradine i Komarača), ul. Korita (Vatrogasni dom), ul.Prnjavorska (uz obalu Đuričke rijeke), ul.Magaze (pijaca), ul.Šabovića (kuća Vučetovića), ul.Čaršijska (duž ulice), ul.Racina (duž ulice), ul. Jezerska (put ka jezeru i novi put ka Vojnom selu), ul.Brezojevička (naselje do rijeke Lim, kod doo "Same Company", lokacija kod manastira), ul. Pilanska (raskrsnica), ul.Bogaićka (kod mosta), ul. Završ (duž ulice) i ul. Hoti (duž ulice).

Savjet Agencije je na sjednici održanoj 13.02.2019.godine, razmatrajući predmetni Zahtjev odlučio da je isti neosnovan iz sljedećih razloga:

Član 27 Zakona o komunalnoj policiji, propisuje da radi sprječavanja narušavanja komunalnog reda, komunalna policija može vršiti video nadzor određenog prostora, odnosno objekta ako se narušavanje komunalnog reda ne može spriječiti na drugi način, dok se stavom 2 istog člana određuje da odluku o uvođenju video nadzora iz stava 1 ovog člana, donosi načelnik komunalne policije uz prethodnu saglasnost nezavisnog nadzornog organa nadležnog za zaštitu podataka o ličnosti.

Zakon o zaštiti podataka o ličnosti u članu 2 stavovi 1 i 2 propisuje da se lični podaci moraju obrađivati na pošten i zakonit način i da se ne mogu obrađivati u većem obimu nego što je potrebno da bi se postigla svrha obrade, niti na način koji nije u skladu sa njihovom namjenom.

Iz Zahtjeva Službe Komunalne policije Plav može se zaključuti da se svrha obrade ličnih podataka za koju se traži uvođenje video nadzora može postići na drugi način te da bi video nadzor komunalnih objekata predstavljao obradu podataka u većem obimu nego što je potrebno da bi se postigla svrha obrade, što je suprotno članu 2 stav 2 ZZPL. Ovo iz razloga što Zakon o komunalnoj policiji članom 9 propisuje ovlašćenja primjenom kojih taj organ može obezbijediti komunalni red odnosno sprječavanje odlaganja otpada na lokacijama koje za to nijesu predviđene. Cijeneći da se radi o značajnom obimu javnih površina u Opštini Plav Savjet Agencije smatra da bi se uvođenjem video nadzora istih stvorio rizik za ugrožavanje privatnosti građana i posjetilaca ove opštine.

Na osnovu izloženog odlučeno je kao u dispozitivu.

**Uputstvo o pravnoj zaštiti:** Protiv ovog Rješenja može se pokrenuti Upravni spor pred Upravnim sudom u roku od 20 dana od dana prijema.

**SAVJET AGENCIJE**

**Predsjednik, Muhamed Gjokaj**

**Dostavljeno:**

**-**podnosiocu zahtjeva

-Odsjek za predmete i prigovore